Diari Oficial de la Generalitat Valenciana


Sumari del DOGV 9608, del 01-06-2023 (2023/5491)

Anunci sobre aprovació de les bases específiques per la contractació laboral indefinida de places de personal laboral fix a temps parcial, operari d'ajuda a domicili (grup E), incloses en l'oferta pública d'ocupació pel torn lliure (expedient 909656M - referència interna 004-0104/2021).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9608

Data del DOGV
:   01-06-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/5491


Data del document
:   05-05-2023

Organisme emissor
:   Ajuntament de Tavernes de la Valldigna

Tipus de document
:   Anunci

Descriptors 

:   * concurs administratiu

Anunci sobre aprovació de les bases específiques per la contractació laboral indefinida de places de personal laboral fix a temps parcial, operari d'ajuda a domicili (grup E), incloses en l'oferta pública d'ocupació pel torn lliure (expedient 909656M - referència interna 004-0104/2021). [2023/5491]  
Mitjançant Decret 1678, de 5 de maig de 2023, de la Regidoria Delegació de Personal, s'ha resolt el següent:  
  
«Primer  
Aprovar les següents bases específiques:  
  
Bases específiques que han de regir el procés de selecció per la contractació laboral indefinida de places de personal laboral, operari d'ajuda a domicili (grup E), incloses en l'oferta pública d'ocupació pel torn lliure (exp. 909656M - ref. interna 004-0104/2021).  
  
  
1. Objecte de la convocatòria  
Aquestes bases específiques tenen per objecte desenvolupar les previsions fetes en les bases generals que han de regir les convocatòries dels processos per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna, aprovades mitjançant Decret de data 10 de maig de 2005. Aquestes bases van ser publicades en el Butlletí Oficial de la Província (BOP) de data 15 de juny de 2005, així com en el Diari Oficial de la Generalitat Valenciana (DOGV) de data 22 de juny de 2005 (exp. 4-053/2005).  
Des de l'aprovació, aquestes bases han estat modificades per tal d'ajustar-les a les normes legals posteriors i a la casuística i pràctica administrativa adequada en les següents ocasions:  
  
Data decret de modificació Expedient Publicació BOPV Publicació DOGV  
25 de juny de 0966 4-964/2007 11 juliol 2007 8 agost 2007  
10 de maig de 2429 9-012/2010 27 maig 2010 26 maig 2010  
31 d'octubre de 7653 9-204/2011 15 novembre 2011 8 novembre 2011  
27 de gener de 7968 5-763/2011 27 febrer 2012 24 febrer 2012  
6 de març de 3609 2-767/2018 5 abril 2018 9 abril 2018  
  
  
Principalment, l'objecte d'aquestes bases específiques és regular el procés selectiu per a la contractació laboral indefinida de les places d'operari/a d'ajuda a domicili, grup E, incloses en l'oferta d'ocupació pública d'aquest ajuntament.  
Les característiques de les places actualment incloses en l'JEF 0321, són les següents:  
  
Denominació: operari d'ajuda a domicili.  
Naturalesa: personal laboral fix amb dedicació parcial (continu i dedicació parcial 35 h/setmanals).  
Grup: grup E (art. 76 TRLEBEP).  
Escala: administració especial.  
Subescala: serveis especials.  
Classe: personal d'oficis.  
Categoria: operari.  
Nombre de vacants: quatre (XAK 9797; BOP 31.05.2022)  
Torn de selecció: torn lliure.  
Procediment de selecció: concurs oposició.  
  
Correspon fer declaració respecte del que preveu el Pla d'igualtat entre homes i dones dels empleats al servei d'aquest ajuntament amb relació al sexe infrarepresentat en el total del personal adscrit a aquest tipus de places en aquest ajuntament a favor del sexe masculí, ja que és eixe el sexe infrarepresentat en el total del personal adscrit al departament de Serveis Socials, així com del personal d'aquesta categoria.  
Si fa el cas, es constituirà una borsa de treball sobre la base de les normes i criteris establerts en les bases generals de funcionament i constitució de les borses de treball vigents en el moment de finalització d'aquest procés de selecció.  
  
2. Legislació aplicable  
En tot el que no preveuen aquestes bases, s'aplicaran les bases generals que han de regir les convocatòries de les proves selectives per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna, així com el que estableixen les disposicions mencionades en les bases generals i altres normes que hi siguen aplicables.  
  
3. Requisits dels aspirants  
Les persones aspirants han de tenir els següents requisits:  
- Tenir les dues titulacions següents:  
1. Certificat d'escolaritat o certificat d'estudis primaris o titulació equivalent.  
2. Certificat de professionalitat o habilitació excepcional per a l'exercici de les funcions professionals d'operari o auxiliar d'ajuda a domicili o titulació equivalent tal com es determina l'article 3.4 de l'Ordre 17/2016, de 21 de setembre, de la Vicepresidència i Conselleria d'Igualtat i Polítiques Inclusives, per la qual es regula la formació complementària dels directors i directores, els requisits de qualificació professional i el procediment d'habilitació excepcional dels professionals de major edat i experiència, del personal dels centres i serveis del Sistema per a l'Autonomia i Atenció a la Dependència de la Comunitat Valenciana (segons redacció d'aquest article feta per la disposició final primera de l'Ordre 8/2018, d'11 de setembre, de la Vicepresidència i Conselleria d'Igualtat i Polítiques Inclusives, per la qual es regula el procediment d'obtenció de les habilitacions per a professionals pertanyents a les categories d'operari o d'auxiliar d'ajuda a domicili, cuidador, gerocultor i auxiliar ocupacional de centres i serveis del Sistema per a l'Autonomia i Atenció a la Dependència, en l'àmbit de la Comunitat Valenciana), el qual disposa el següent:  
  
«4. Els qui realitzen les funcions d'auxiliars d'ajuda a domicili, hauran d'acreditar la qualificació professional d'atenció sociosanitària a persones en el domicili, establida pel Reial decret 295/2004, de 20 de febrer.  
A aquest efecte, es considerarà qualsevol de les titulacions o els certificats de professionalitat referits a continuació:  
a) Títol de tècnic en Cures Auxiliars d'Infermeria, establert per RD 546/1995 de 7 d'abril i els títols equivalents establerts en el Reial decret 777/1998, de 30 d'abril, de:  
- Títol de tècnic auxiliar d'Infermeria, establert per RD 777/1998, de 30 d'abril.  
- Títol de tècnic auxiliar de Clínica, establert per RD 777/1998, de 30 d'abril.  
- Títol de tècnic auxiliar de Psiquiatria, establert per RD 777/1998, de 30 d'abril.  
b) Títol de tècnic en Atenció a Persones en Situació de Dependència, regulat per RD 1593/2011, de 4 de novembre o el títol equivalent de tècnic en Atenció Sociosanitària, establert per RD 496/2003, de 2 de maig.  
c) Títol de tècnic Superior en Integració Social, establert per RD 1074/2012 de 13 de juliol o el títol equivalent de Tècnic Superior en Integració social establert per RD 2061/1995, de 22 de desembre, per a aquells treballadors que a data 30 de desembre de 2017, data de publicació de l'Acord del Consell Territorial de Serveis Socials i del Sistema per a l'Autonomia i Atenció a la Dependència, es trobaren treballant en la categoria professional que es publique amb els mateixos efectes professionals.  
d) Certificat de professionalitat d'atenció sociosanitària a persones dependents en institucions socials, regulat per RD 1379/2008, d'1 d'agost.  
e) Certificat de professionalitat d'atenció sociosanitària a persones en el domicili regulat per RD 1379/2008, d'1 d'agost, o el certificat de professionalitat equivalent de certificat de professionalitat de l'ocupació d'auxiliar d'Ajuda a domicili, regulat per RD 331/1997, de 7 de març.  
  
f) Certificat acreditatiu de l'habilitació excepcional de persones majors de 55 anys, per a l'acompliment de les seues funcions en la categoria professional d'auxiliar d'ajuda a domicili expedit per l'òrgan competent en matèria de dependència de l'Administració Autonòmica o General de l'Estat.  
g) Qualsevol altre títol o certificat que en el futur es determine amb els mateixos efectes professionals.  
Les persones que compten amb alguna de les titulacions o certificats de professionalitat o d'habilitació indicats no necessiten participar en processos de reconeixement de les competències professionals adquirides a través de l'experiència laboral o de vies no formals de formació, ni sol·licitar l'habilitació excepcional o provisional.».  
L'equivalència haurà de ser aportada per l'aspirant mitjançant un certificat expedit a l'efecte per l'administració competent en cada cas.  
  
- Tindre complits setze anys i no superar l'edat màxima de jubilació forçosa.  
- Tenir la nacionalitat espanyola, sense perjudici del que s'estableix a l'article 57 del text refós de la Llei de l'Estatut Bàsic de l'Empleat Públic (TRLEBEP).  
- No patir malaltia, ni estar afectat per limitació física o psíquica incompatible amb l'exercici de les funcions pròpies de les places convocades, o que les impossibilite.  
- No haver estat separat, mitjançant expedient disciplinari, del servei de cap administració pública, ni estar inhabilitat per a l'exercici de les funcions públiques, ni estar complint la sanció ferma d'ocupació i sou del seu lloc de treball com a empleat públic.  
  
- No haver sigut condemnat per sentència ferma per algun delicte contra la llibertat i indemnitat sexuals tipificats en el títol VIII de la Llei orgànica 10/1995, de 23 de novembre, del Codi Penal, així com per qualsevol delicte de tràfic d'éssers humans tipificat en el títol VII bis del Codi Penal, conforme al que es disposa en l'article 57 de la Llei orgànica 8/2021, de 4 de juny, de protecció integral a la infància i l'adolescència front a la violència.   
  
4. Pagament dels drets d'examen  
Qui vulga participar en les proves d'accés ha de sol·licitar-ho mitjançant la instància corresponent, amb el pagament dels drets de participació en el procés selectiu, tot això de conformitat amb l'ordenança fiscal reguladora de la taxa per a la realització de proves selectives d'accés a la funció pública, sense que calga incorporar-hi el justificant de pagament, la qual cosa comprovaran d'ofici els serveis municipals.  
  
El pagament de la taxa de participació en les proves selectives s'ha de fer dins del termini de presentació de sol·licituds. L'aspirant que no pague les taxes, o les pague fora d'aquest termini, serà declarat exclòs de participar en el procés selectiu en les llistes d'aspirants admesos, per entendre que desisteix tàcitament de participar en el procés de selecció.  
  
5. Proves selectives  
El procés selectiu constarà de dues fases: oposició i concurs.  
La fase d'oposició serà prèvia a la valoració de la fase de concurs.  
  
  
A) Oposició.  
Els exercicis de la fase d'oposició són els següents:  
  
Primer exercici: (teòric). De caràcter obligatori i eliminatori.  
Consistirà en la realització d'una prova de coneixements referida als continguts del programa temari de les bases, a través d'un qüestionari de 25 preguntes tipus test (més 5 preguntes reserva).  
Característiques de l'exercici tipus test:  
- 4 respostes alternatives i només 1 és correcta.  
- Sols una cinquena part de les preguntes estaran referides a temes comuns.  
- Les respostes incorrectes penalitzaran a raó del valor de 3 respostes incorrectes descomptaran el valor d'una resposta correcta o la proporció que corresponga. Les respostes en blanc no penalitzaran.  
El temps de duració de l'exercici serà determinat pel tribunal immediatament abans de començar l'exercici segons la dificultat de la prova plantejada.  
La qualificació d'aquest exercici serà de 0 a 10 punts, i caldrà obtenir-ne un mínim de 5 punts per superar-lo.  
  
Segon exercici:(pràctic). De caràcter obligatori i eliminatori.  
  
Consistirà a resoldre per escrit o mitjançant treballs pràctics, un o diversos supòsits pràctics que plantejarà el tribunal immediatament abans del començament de la prova, amb un nivell de dificultat adequat al nivell de les places convocades i relacionat amb les tasques pròpies de la plaça que es convoca i el temari de la convocatòria (tot això mitjançant la utilització d'eines, màquines, vehicles i ferramentes, segons les característiques del tipus de prova a realitzar). Els supòsits plantejats versaran sobre les tasques pròpies de les places convocades i la matèria dels temes relacionats amb el temari d'aquesta convocatòria. Es desenvoluparan tots els supòsits proposats.  
Si així ho estima lliurement el tribunal, en vista de les característiques de l'exercici proposat, els aspirants podran servir-se en aquesta prova dels textos legals, llibres de consulta o altres publicacions que puguen utilitzar normalment en l'exercici del seu treball.  
La qualificació d'aquest exercici serà de 0 a 20 punts, i caldrà obtenir-ne un mínim de 10 punts per superar-lo.  
  
Tercer exercici: (valencià) De caràcter obligatori i no eliminatori.  
  
Consistirà en la valoració pel tribunal dels coneixements de valencià dels aspirants, relacionats amb les funcions pròpies de la plaça convocada.  
La duració serà establida pel tribunal en vista de la dificultat de l'exercici proposat; la dificultat s'adequarà a la categoria i nivell del perfil lingüístic de la plaça que es convoca.  
Aquest exercici es qualificarà de 0 a 10 punts.  
  
B) Concurs:  
Una vegada acabada la fase d'oposició, tindrà lloc la valoració de la fase de concurs, entre aquells aspirants, que hagen superat la fase d'oposició.  
Els mèrits dels aspirants s'han d'enumerar juntament amb la sol·licitud de participació en les proves selectives, i han d'estar referits únicament als mèrits que els aspirants tenen fins a la data de finalització del termini de presentació de sol·licitud de participació en les proves selectives.  
Amb independència del que disposen les bases generals que hi siguen aplicables, per no contradir el que determinen aquestes bases específiques, els documents acreditatius dels mèrits de la fase d'oposició els presentaran únicament els aspirants que han superat la fase d'oposició.  
A aquest efecte, una vegada finalitzat l'últim exercici eliminatori de la fase d'oposició, juntament amb la publicació de l'anunci de les puntuacions corresponents, als aspirants que continuen en el procediment selectiu per haver superat els exercicis eliminatoris se'ls donarà un termini de 5 dies per a aportar els originals o la còpia compulsada dels mèrits enumerats juntament amb la sol·licitud de participació en les proves selectives. En les dependències del Registre d'aquest Ajuntament es farà l'arreplega, registre, comprovació i compulsa dels mèrits declarats en el moment de presentació de la sol·licitud d'admissió en el procés i participació en les proves selectives.  
  
Sols es valoraran en la fase de concurs els mèrits degudament acreditats que es corresponguen amb els mèrits enumerats juntament amb la sol·licitud abans esmentada, que es presenten dins del termini de 5 dies abans esmentat, tot això sense perjudici de l'esmena o aclariment d'algun mèrit que siga requerida pel tribunal.  
Els mèrits que es valoren en la fase de concurs són els següents:  
a) Antiguitat/experiència: s'entén per aquesta la prestació de serveis professionals com a funcionari o contractat laboral, en places o llocs de treball de la mateixa categoria de la plaça convocada. És a dir, places o llocs de treball de personal operari d'ajuda a domicili, grup E.  
  
b) Titulacions complementàries: es valorarà estar en possessió de les titulacions que s'indiquen seguidament que siguen diferents a les que es presenta com a requisit d'accés. Sols es valorarà la titulació superior acreditada.  
c) Coneixements de valencià: únicament seran avaluables els certificats expedits per la Junta Qualificadora de Coneixements de Valencià, escola oficial d'idiomes, universitats o altres organismes oficials amb la deguda acreditació de l'equivalència.  
d) Altres mèrits: Es valorarà de forma separada aquest apartat atenent als següents criteris:  
1. Per una banda es valorarà estar en possessió dels permisos de conduir vehicles que s'assenyalen.  
2. Treball per compte propi o aliè com a personal d'ajuda a domicili o personal de cura de persones.  
3. Diversitat funcional.  
4. Coneixement de llengües o idiomes comunitàries.  
e) Cursos: es valorarà l'assistència i/o aprofitament a cursos amb certificat acreditatiu, sempre que tinguen una relació estreta amb les activitats, coneixements i/o experiència propis de les places convocades, i estiga reflectida de manera expressa la seua duració en hores lectives. Igualment, en compliment del Pla d'igualtat es valorarà la formació en matèria de gènere i igualtat.  
  
Mèrits a valorar Puntuació màxima Valoració  
Antiguitat/experiència 1 punt Per cada mes de serveis prestats 0,0050 punts.  
Titulacions complementàries diferents a les que es presenta o acredita com a requisit d'accés. 1 punt Graduat escolar, Graduat ESO, FP 1, Cicle bàsic d'FP: 0,25 punts  
BUP, Batxiller, FP 2 o Cicle Mitjà d'FP: 0,50 punts.  
Cicle Superior d'FP: 0,625 punts.  
Diplomat universitari: 0,75 punts  
Grau Universitari: llicenciat universitari, màster universitari, doctorat: 1,00 punts  
Sols es valorarà la titulació superior acreditada  
Valencià 1 punt Oral / Nivell A2 del MCER: 0,20 punts  
Elemental / Nivell B1 del MCER: 0,40 punts  
- -- / Nivell B2 del MCER: 0,50 punts  
Mitjà / Nivell C1 del MCER: 0,60 punts  
Llenguatge administratiu / sense equivalència del MCER: 0,80 punts Superior / Nivell C2 del MCER: 1,00 punts  
Es comptarà sols el certificat superior acreditat.  
Altres mèrits 1 punt   
1. Permís conduir vehicles (màxim 0,50 punts)  
- B: 0,50 punts.  
2. Treball per compte propi o aliè com a personal d'ajuda a domicili o personal de cura de persones (màxim 0.60 punts):  
- Per cada mes complet de treball 0,02 punts fins un màxim de 0,60 punts.  
3. Diversitat funcional (màxim 0.60 punts)  
Diversitat superior al 33 %: 0,30 punts.  
Diversitat superior al 66 %: 0,60 punts.  
4. Coneixement de llengües reconegudes a escala comunitària (màxim 1,00 punts):  
Es valoraran cada nivell del marc europeu segons la següent taula d'equivalències:  
Nivell Bàsic = Nivell A2 del MCER 0,20 punts  
Nivell Intermedi = Nivell B1 del MCER 0,40 punts  
Nivell Avançat = Nivell B2 del MCER 0,50 punts  
Nivell C1 = Nivell C1 del MCER 0,60 punts  
Nivell C2 = Nivell C2 del MCER 1,00 punts  
Es comptarà el certificat superior de cada llengua acreditada.  
  
  
Cursos 1 punt 0,008 punts per hora  
PUNTUACIÓ MÀXIMA 5 PUNTS   
  
  
Acreditacions: per a valorar els mèrits referits han d'acreditar-se en la forma que a continuació es detalla:  
a) Experiència: mitjançant certificat expedit per l'òrgan competent de l'administració on s'hagen prestat els serveis, que es detallarà per mesos complets de serveis prestats.  
b) Titulacions: mitjançant l'aportació d'original o còpia degudament compulsada o electrònica autèntica del títol expedit per l'organisme públic competent.  
c) Coneixements de valencià: mitjançant l'aportació de l'original o còpia degudament compulsada o electrònica autèntica del títol expedit per la Junta Qualificadora de Coneixements de Valencià o altres organismes oficials, si fa el cas, original o còpia compulsada del títol equivalent, sempre que per part de l'aspirant s'acredite l'equivalència per organisme competent.  
d) Altres mèrits:  
1. Permís de conduir vehicles: mitjançant la fotocòpia compulsada del carnet de conducció en vigor expedit per la prefectura provincial de trànsit corresponent.  
2. Treball per compte propi o aliè com a personal d'ajuda a domicili o personal de cura de persones (assistent d'atenció domiciliaria, treballadora familiar, assistent familiar, auxiliar de residència, cuidador de persones en situació de dependència o altre perfil ocupacional similar): Còpia del contracte de treball o altre document acreditatiu, tots dos acompanyats del document de temps i períodes de cotitzacions a la seguretat social en el grup cotització 10.  
3. Diversitat funcional: certificat emés per l'organisme competent en què s'acredite el grau de diversitat funcional.  
4. Coneixement de llengües comunitàries: Els idiomes comunitaris s'acreditaran mitjançant certificat de coneixements de l'escola oficial d'idiomes i/o universitats, o títols equivalents degudament acreditada aquesta circumstància per la persona aspirant.  
e) Cursos: la realització de cursos s'acreditarà a través de certificats o diplomes, i es valorarà únicament si van ser organitzats o convocats per universitats, instituts o escoles oficials de formació de funcionaris, i altres entitats o centres docents públics o privats dels prevists en la Llei orgànica 8/1985, de 13 de juliol, reguladora del dret a l'educació, quan hagen sigut homologats pels instituts o escoles oficials de formació de funcionaris o per la universitat, o estiguen inclosos dins del marc dels plans de formació contínua de les administracions públiques. No es podran valorar ni es tindran en compte els cursos que no expressen la duració en hores lectives.  
  
  
6. Programa de temes  
Matèries comuns:  
Tema 1. La Constitució Espanyola de 1978. Principis generals.  
Tema 2. Organització Municipal. Competències. El personal al servei de les corporacions locals i la seua organització.  
  
Matèries específiques:  
Tema 3. El Codi Deontològic del personal auxiliar d'ajuda a domicili.  
Tema 4. Els Serveis d'Ajuda a Domicili (SAD). Conceptualització. Objectius. El rol de la persona auxiliar d'ajuda a domicili. Tasques i funcions de la persona auxiliar del SAD. Treball en Equip. Perfil professional. Realitzacions professionals i criteris de realització.  
Tema 5. Promoció i conservació de la salut de la persona major. Envelliment actiu en persones majors.  
Tema 6. La realització de les activitats bàsiques de la vida diària en persones amb mobilitat reduïda i persones en el llit: Higiene personal, vestit, alimentació en persones majors, cures domèstiques, ingesta de medicació i ús d'ajudes tècniques.  
Tema 7: Cures i atenció sociosanitària de malalties en les persones usuàries en el SAD. Atencions d'urgència.  
Tema 8. Integració social en la persona usuària. Coneixement dels recursos socials, sanitaris, educatius, d'òci i temps lliure que disposa la població de Tavernes. Associacions de la població de Tavernes.  
  
Tema 9. Prevenció de riscos laborals: accidents i riscos laborals en el SAD i el seu personal.  
Tema 10. Conceptes bàsics de la Protecció de dades de caràcter personal. Conceptes bàsics de la legislació en matèria d'igualtat i violència de gènere. Pla d'Igualtat dels empleats i empleades municipals.  
  
  
Segon  
Publicar aquestes bases en el tauler electrònic d'edictes municipal, en el Butlletí Oficial de la Província de València, Diari Oficial de la Generalitat Valenciana i la pàgina web de l'Ajuntament de Tavernes de la Valldigna (www.tavernes.es).  
  
Tercer  
Igualment, significar que aquest acte, de conformitat amb l'article 52.2 de la Llei 7/1985, de 2 d'abril, reguladora de les bases del règim local, posa fi a la via administrativa.  
Contra aquest acte es poden interposar els següents recursos:  
- Amb caràcter potestatiu, recurs de reposició o impugnar-lo directament davant la jurisdicció contenciosa administrativa.  
En el supòsit que s'interpose el recurs de reposició, s'ha de fer davant de l'òrgan municipal que va dictar l'acte en el termini d'un mes comptador des de l'endemà del dia que va tenir lloc la notificació de l'acte. La interposició impedirà, fins a la resolució expressa o presumpta, la utilització de la via contenciosa administrativa, de conformitat amb la legislació de procediment administratiu. El recurs de reposició caldrà que es resolga i es notifique en el termini d'un mes; en cas contrari, s'entendrà desestimat i quedarà oberta la via contenciosa administrativa.  
- En el supòsit que es decidisca interposar el recurs contenciós administratiu directament, es farà davant del Jutjat Contenciós Administratiu de València, en els terminis següents:  
- Dos mesos comptats des de l'endemà de la notificació de l'acte administratiu que s'impugna.  
- Dos mesos des del dia en què es notifique la resolució del recurs de reposició presentat.  
- Sis mesos des del transcurs d'un mes des de la interposició del recurs de reposició sense que es notifique la resolució.  
Tot això sense perjudici que es pot exercitar qualsevol altra acció o recurs que s'estime convenient en defensa dels drets dels interessats».  
  
La qual cosa es fa pública per a general coneixement.  
  
Tavernes de la Valldigna, 5 de maig de 2023.- El cap de l'activitat de Recursos Humans i Gestió de Personal: Valentín Vercher Manclús.